**Osnovna škola Siniše Glavaševića**

**Dr.Ante Starčevića 5**

**32010 Vukovar**

PRIJEDLOG ŠKOLSKOG

KURIKULUMA

**školska godina 2016./2017.**



Vukovar, rujna 2016.

**Sadržaj**

**Naslovnica.............................................................1**

**Sadržaj................................................................2**

**Vizija i misija škole...................................................3**

**Vrijednosti i načela školskog kurikuluma............................4**

**Područja razvoja učenika........................................... 7**

**Ciljevi i ishodi učenja s planiranim aktivnostima................. 8**

**Za građansko područje....................................... 8**

**Za tjelesno i zdravstveno područje.......................... 9**

**Za umjetničko područje..................................... 10**

**Plan realizacije prema prioritetnim područjima................... 11**

**Dopunska nastava………………………………………………………………………………..16**

**Dodatna nastava………………………………………………………………………………….18**

**Izvannastavne aktivnosti……………………………………………………………………20**

**Školski projekti……………………………………………………………………………………22**

**Školska zadruga…………………………………………………………………………………..23**

**Način praćenja i vrednovanja realizacije kurikuluma s jasno izraženim indikatorima uspješnosti................................ 24**

Vizija i misija škole

Budućnost naše škole temelji se na vrijednostima koje su obilježile naše kulturno, jezično, obrazovno i odgojno nasljeđe. Moto škole ***„Grad to ste VI, škola to smo MI“*** u skladu je s imenom osobe koju u nazivu ponosno nosimo i čije ideje baštinimo i provodimo.

Imamo viziju škole koja će uspjeti odgojiti i obrazovati učenike koji posjeduju etičke vrijednosti pravednosti, demokratičnosti, solidarnosti, jednakopravnosti, nepotkupljivosti te poštivanja vrijednosti svojeg i tuđeg rada.

Misija je *škola mladih umova* koji aktivnim i kreativnim razmišljanjem, razumijevanjem i suosjećanjem prema drugima, imaju hrabrosti biti pravedni i pošteni građani demokratskog društva i braniti njegove vrijednosti i stavove. Težimo cjelokupnom razvoju učenika kako bi ostvarili sav potencijal, objedinjujemo moralne, duhovne, intelektualne, društvene, emocionalne i tjelesne sastavnice naših učenika u sigurnoj, poticajnoj i pozitivnoj školskoj sredini.

Razvijamo odnos temeljen na uzajamnom povjerenju svih uključenih u odgojno-obrazovni proces kako bismo prepoznali i pravovremeno odgovorili na sve izazove koji su pred nama.

Naši zaposlenici pokazuju spremnost na suradnju i odgovornost te procjenjuju vlastita postignuća s ciljem da uvijek učinimo više i bolje za dobrobit naših učenika.

**Vrijednosti i načela školskog kurikuluma**

Vrijednosti kojima razvojni kurikulum OŠ Siniše Glavaševića daje osobitu pozornost su identitet, solidarnost, znanje i odgovornost.

Odgoj i obrazovanje pridonose izgradnji osobnoga, kulturnoga i nacionalnoga ***identiteta***  pojedinca. U suvremeno doba naše učenike potičemo i usmjeravamo na čuvanje svoje kulture, društvene, moralne i duhovne baštine. Poticanjem i razvojem osobnog identiteta učenika istodobno ga povezujemo s poštivanjem različitosti. Naša škola učenicima nudi mogućnost obrazovanja na jeziku i pismu nacionalne manjine te time njegujemo i poštujemo različitosti među nama.

Naša školaprepoznaje i sustavno promiče ulogu i značaj dobrovoljnog društvenog rada u zajednici za razvoj osobnih sposobnosti učenika, zajedničkog dobra i društvenog napretka u cjelini. Učenike usmjeravamo uzajamnom razumijevanju, uvažavanju, suradnji i međugeneracijskoj ***solidarnosti*** na razini razreda, škole i društva da budu osjetljivi za druge i drugačije, za obitelj, za slabe, siromašne i obespravljene.

Našu školu prati misao vodilja razvoja društva ***znanja****,* jer je znanje razvojna, temeljna i proizvodna snaga društva.

Vjerujemo kako boljim razumijevanjem i kritičkim promišljanjem samoga sebe i svega što učenike okružuje, priprema je za snalaženje u brojnim budućim životnim izazovima. U skladu s tim, učenike potičemo na cjeloživotno učenje kao jamstvo kontinuiranog osobnog razvoja pojedinca kako bi se mogao uspješno nositi sa zahtjevima globalizacije i održivog razvoja.

Zajednički nastojimo poticati aktivno sudjelovanje učenika u društvenom životu i promicati njihovu ***odgovornost*** prema sebi samima, drugima i drugačijima, općem društvenom dobru i prirodi.

Temeljne odgojno-obrazovne vrijednosti *Nacionalnoga okvirnoga kurikuluma* proizlaze iz opredijeljenosti hrvatske obrazovne politike za cjelovit osobni razvoj učenika, za čuvanje i razvijanje nacionalne duhovne i materijalne te prirodne baštine Republike Hrvatske, za

europski suživot i za stvaranje društva znanja.

Načela *Nacionalnoga okvirnoga kurikuluma* nastojimo uključiti u svakodnevni rad i život naše škole. Predstavljaju nam uporišta na kojima se temelji razvojni kurikulum naše škole i svi ih se pri izradi i primjeni kurikuluma trebaju pridržavati.

Načela su sadržajno povezana sa ciljevima i učeničkim postignućima

koko bismo osigurali usklađenost kurikuluma i svih njegovih sudionika.

Načela kojima se vodimo su:

* kompetentnost i profesionalna etika

Odgojno-obrazovna djelatnost podrazumijeva visoku stručnost svih nositelja odgojno-obrazovne djelatnosti i njihovu visoku odgovornost u radu.

* jednakost obrazovnih mogućnosti za sve

Svako dijete i svaki učenik ima pravo na svoj najviši obrazovni razvoj i jednakost obrazovnih mogućnosti koji se temelji na društvenoj pravednosti.

* poštivanje ljudskih prava i prava djece

Istinsko poštivanje svakoga djeteta i svakoga čovjeka te čuvanje ljudskog dostojanstva.

* pedagoški i školski pluralizam

Stupanj slobode i neovisnosti u stvaranju različitosti u

pedagoškom i školskom radu.

* interkulturalizam

Razumijevanje i prihvaćanje kulturalnih razlika kako bi se smanjila

neravnopravnost i predrasude prema pripadnicima drugih kultura.

* demokratičnost

Pluralizam, donošenje odluka na demokratski način te uključenost svih

bitnih sudionika u stvaranju odgojno-obrazovne politike i njezinog provođenja.

Područja razvoja učenika

Usklađujući viziju i misiju Škole odredili smo i pripadajuća područja razvoja kurikuluma koja najbolje odgovaraju potrebama i interesima naših učenika. Prioritetna područja su:

* **građanski odgoj i obrazovanje**

Prepoznali smo važnost ranog uvođenja građanskog odgoja u nastavni proces te smo bili sudionici dvogodišnje eksperimentalne provedbe GOO-a. Nastavljamo usmjeravati učenike u razvoju vlastitih stavova, razumijevanju njihove građanske uloge i u prosuđivanju i rješavanju problema koji su njima važni.

* **tjelesno i zdravstveno područje**

Velik broj učenika bio je uključen u brojne sportske aktivnosti prošle školske godine, te smo odlučili nastaviti s razvojem ovoga područja.

* **umjetničko područje**

Učenici naše škole pokazuju velik interes i sklonosti za scenski, likovni, glazbeni i plesni izričaj, koji je naglašen i samim brojem aktivnosti koje provode učitelji.

Ciljevi i ishodi učenja

-

planirane izvannastavne skupine

**Za građansko područje:**

* *Cilj 1.* Razvijanje pozitivnog stava i odgovornog ponašanja prema drugima i drugačijima.
* *Cilj 2.* Postavljanje temelja za aktivne i odgovorne građane prema demokratskim načelima.

Učenici će poznavati oblike vlasti i pravilno provesti izbore za predsjednika razreda i predstavnika u Vijeću učenika, prepoznati probleme svoje škole i osmisliti projekt kojim bi se riješio problem istog. Pri tome će poštivati dobne, rodne, jezične, vjerske, nacionalne, socijalne različitosti, a izbjegavat će prisutne predrasude i stereotipe.

Izvannastavne aktivnosti:

MALI KREATIVNI GRAĐANI - Jasna Katanić (RN)

MALI INFORMATIČARI- Vanja Sokač (RN)

DEMOKRATSKI ŠKOLARCI – Maja Stjepanović (PN)

GOO- Branimira Barun (PN)

KDBZ (Kulturna i duhovna baština zavičaja)- Karolina Nadaždi Hideg

* Novica Gajić (PN)

ETNO ISTRAŽIVAČI- Jovan Sekulić (PN)

ČITATELJSKI KLUB- Branimira Barun (PN)

**Za tjelesno i zdravstveno područje:**

* *Cilj 1.*  Upoznati učenike s temeljnim pravilima igre i razviti motorička znanja potrebna u sportovima s loptom (nogomet, rukomet, badminton, odbojka) kako bi samostalno mogli igrati i pratiti navedene sportove na televizijskim prijenosima i sportskim terenima.

Učenici će poznavati osnovna pravila dječjeg nogometa, badmintona, rukometa i odbojke te upoznati posebnosti različitih uloga u ovim igrama. Moći će pravilno voditi loptu u igri i uputiti udarce loptom (N, R, O), pravilno servirati lopticu i držati reket (B).

Izvannastavne aktivnosti:

MALI NOGOMET- Milan Kolundžija (RN)

RITMIKA –Tatjana Majić (RN)

DJEČJA ZUMBA – Dora Duška Šestan (RN)

MALI NOGOMET (m), ODBOJKA (ž)- Siniša Cvijan (PN)

ŠAH, STOLNI TENIS (m/ž) – Darko Kovačić (PN)

BADMINTON (m/ž), GIMNASTIKA (ž)- Ljubica Glušac-Lukić (PN)

**Za umjetničko područje:**

* *Cilj 1.* Ohrabriti i pripremiti učenike za samostalan scenski nastup i razvoj komunikacijskih sposobnosti.
* *Cilj 2.* Osposobiti učenike za samostalno i vješto korištenje različitim likovno-tehničkim sredstvima i alatima potrebnim za uspješnije rješavanje likovnih problema.

Učenici će moći samostalno i u skupini izvesti jednostavnu i kratku koreografiju pred publikom. Također, moći će napisati, odglumiti i scenski osmisliti prigodni igrokaz.

Samostalno će reciklirati različite materijale iz svakodnevne uporabe i od toga izraditi uporabne predmete koji će biti dio zadrugarske izložbe.

Izvannastavne aktivnosti:

SPRETNE RUKE – Andrijana Horvat(RN)

UMETNIČKA SKUPINA – Dubravka Ponjević (RN)

PLESNA SKUPINA –Jasna Panza (PN)

DJEČJE NARODNE IGRE- Ružica Sabo (RN)

DRAMSKA SKUPINA- Gordana Lavrnić (RN)

DRAMSKO- RECITATORSKA SKUPINA – Smilja Janjatović (RN)

DRAMSKO- RECITATORSKA SKUPINA- Maja Stojanović (PN)

VIZUALNA I MEDIJSKA UMJETNOST- Dražen Budimir (PN)

LIKOVNA SKUPINA- Slavko Čučković-(PN)

ZBOR-Dajana Džanko (PN) i Siniša Agić (PN)

EKO-KREATIVCI- Ankica Strešnjak (PN)

VEZILJE – Maja Babijaš (RN)

**Plan realizacije prema prioritetnim područjima**

Planom realizacije predvidjeli smo prioritetna područja razvijati isključivo izvannastavnim aktivnostima koje smo prilagodili prema potrebama i interesima učenika naše škole.

1. **Kurikulumsko područje: GRAĐANSKI ODGOJ I OBRAZOVANJE**
2. **Ciklus (razred):** 1.- 8. Razred
3. ***Cilj 1.*** Postavljanje temelja za aktivne i odgovorne građane prema demokratskim načelima.

***CILJ 2.*** Razvijanje pozitivnog stava i odgovornog ponašanja prema drugima i drugačijima.

***CILJ 3.*** Osvijestiti odgovornost prema upravljanju novcem i upoznati se sa pravima potrošača. Razvijanje pozitivnog stava i aktivne uloge u očuvanju okoliša i zbrinjavanju otpada.

1. ***Obrazloženje cilja***

Učenici će poznavati oblike vlasti i pravilno provesti izbore za predsjednika razreda i predstavnika u Vijeću učenika, prepoznati probleme svoje škole i osmisliti projekt kojim bi se riješio problem iste. Pri tome će poštivati dobne, rodne, jezične, vjerske, nacionalne, socijalne različitosti, a izbjegavat će prisutne predrasude i stereotipe.

1. ***Očekivani ishodi/postignuća***: (*Učenik će moći:)*

• znati prepoznati organe/oblik vlasti i procjenjivati njihov utjecaj na građane

• pravilno provesti izbore, za predsjednika razreda i predstavnika u Vijeću učenika

• prepoznati probleme svoje škole i osmisliti projekt kojim bi se riješio problem iste

1. ***Način realizacije:***

* ***Oblik:*** kroz rad navedenih izvannastavnih skupina obuhvaćenima ovim područjem provodit će se brojne aktivnosti kojima će se realizirati osnovni ciljevi ovog područja
* ***Načini učenja* (*što rade učenici)***

Pronalaze konkretne podatke na internetu, pripremaju se za izbore i promidžbu istih, sudjeluju u osmišljavanju projektnih zadataka, provode kreativne radionice, izrađuju plakate,obilježavaju prigodne obljetnice.

* ***Metode poučavanja* (*što rade učitelji*):**

Istraživanje internetskih stranica s ključnim pojmovima, organiziraju posjet kod predstavnika lokalne zajednice, racionalno i ravnopravno učenike raspoređuju za timski rad, potiču suradničko učenje.

* ***Trajanje izvedbe:*** obje smjene po sat tjedno – godišnje

1. ***Potrebni resursi/moguće teškoće*:**

Neophodno nastavničko usavršavanje, manjak prostora, troškovi prijevoza do grada, potrošni materijal .

1. ***Način praćenja i provjere ishoda/postignuća:***

Održavanje „građanskog kviza“, provođenje izbora, učenik – pomagač u projektu pomoći svladavanja gradiva iz HJ i MAT. Provjera postignuća uz pomoć evaluacijskih listića.

1. ***Odgovorne osobe:*** Maja Stjepanović, Branimira Barun, Karolina Nadaždi Hideg, Ankica Strešnjak, Jasna Katanić, Ana Kanđera (učiteljice), Biljana Krnjajić (knjižničarka).
2. **Kurikulumsko područje: TJELESNO I ZDRAVSTVENO PODRUČJE**
3. **Ciklus (razred):** 2.- 8. Razred
4. ***Cilj 1.*** Upoznati učenike s temeljnim pravilima igre i razviti motorička znanja potrebna u sportovima s loptom (nogomet, rukomet, badminton, odbojka) kako bi samostalno mogli igrati i pratiti navedene sportove na televizijskim prijenosima i sportskim terenima.
5. ***Obrazloženje cilja***

Učenici će poznavati osnovna pravila dječjeg nogometa, badmintona, rukometa i odbojke te upoznati posebnosti različitih uloga u ovim igrama. Moći će pravilno voditi loptu u igri i uputiti udarce loptom (N, R, O), pravilno servirati lopticu i držati reket (B).

1. ***Očekivani ishodi/postignuća***: (*Učenik će moći:)*

* usavršiti motorička znanja iz rukometa, nogometa, badmintona i odbojke
* razvijati djelotvorno korištenje slobodnog vremena
* izraziti želju za samostalno vježbanje

1. ***Način realizacije:***

* ***Oblik:*** kroz rad u navedenim izvannastavnim skupinama, sudjelovanjem na školskim i gradskim natjecanjima, sportskim igrama mladih i sl.
* ***Načini učenja* (*što rade učenici)***

Učenje temeljnih pravila sportova i složenijih motoričkih znanja iz rukometa, nogometa, odbojke , badmintona, itd.

* ***Metode poučavanja* (*što rade učitelji*):**

Skupni i individualni rad sa učenicima

* ***Trajanje izvedbe:*** tijekom školske godine = 70 šk. sati

1. ***Potrebni resursi/moguće teškoće*:**

Postojeće stanje zadovoljava potrebe za izvođenje izvannastavne aktivnosti.

1. ***Način praćenja i provjere ishoda/postignuća:***

mini turnir, broj sudačkih opomena igračima (više opomena – slabije postignuće).

1. ***Odgovorne osobe:*** Darko Kovačić, Siniša Cvijan, Ljubica Glušac Lukić, Zvonko Kralj.
2. **Kurikulumsko područje: UMJETNIČKO PODRUČJE**
3. **Ciklus (razred): 1.-8. R**
4. ***Cilj 1.***Ohrabriti i pripremiti učenike za samostalan scenski nastup i razvoj komunikacijskih sposobnosti.

***Cilj 2.***Osposobiti učenike za samostalno i vješto korištenje različitim likovno-tehničkim sredstvima i alatima potrebnim za uspješnije rješavanje likovnih problema.

1. ***Obrazloženje cilja*** *(povezan s potrebama, interesima učenika i vrijednostima ŠK):*

Razvijati umjetničke sposobnosti, a time razviti izražen osjećaj za prostorne odnose, osobitu sposobnost izražavanja vlastitih doživljaja i osjećaja, želju za produkcijom teksta, stiha, muzike, pokreta…,

kreativno izražavanje govorom tijela, muzikom, glumom, pantomimom, pokretom.

1. ***Očekivani ishodi/postignuća***: (*Učenik će moći:)*

* samostalno i u skupini izvesti jednostavnu i kratku koreografiju pred publikom
* napisati, odglumiti i scenski osmisliti prigodni igrokaz
* samostalno reciklirati različite materijale iz svakodnevne uporabe i od toga izraditi uporabne predmete

1. ***Način realizacije:***

* ***Oblik:*** različite izvannastavne aktivnosti kroz koje će učenici realizirati svoju kreativnost i nadarenost, a koje će se prezentirati na školskim priredbama , Lidranu, prodajnim izložbama škole, izložbi šk. zadruga, likovnim natječajima i sl.
* ***Načini učenja* (*što rade učenici) :***

Glume, recitiraju, kreativno se izražavanju govorom tijela, pantomimom i scenskim nastupom.

Igraju igre i vježbe suradnje, komunikacije i izražavanja, jednostavnih dramskih postupaka, nabacivanjem ideja, usmenim pojašnjenjima i raspravama, samostalnim radom, u parovima i malim skupinama stvaraju nove kreativne ideje. Upoznaju se sa različitim likovnim materijalima i tehnikama. Uče pravilno koristiti likovni materijal i likovne tehnike.

Uočavaju različita svojstva materijala iz svakodnevne uporabe (reciklaža).

Uređuju prostor pri različitim svečanostima (školske priredbe).

* ***Metode poučavanja* (*što rade učitelji*):**

Jednostavni dramski postupci, metode kritičkog mišljenja, planiranje likovnih tema, izbor tehnika rada, motiviranje učenika književnim djelima, događajima, blagdanima, kulturnom baštinom, glazbom, prirodom.

* ***Trajanje izvedbe:*** 35 sati godišnje

1. ***Potrebni resursi/moguće teškoće*:** Materijal za izradu jednostavnih kostima i uređenje scene, likovne mape, likovni pribor
2. ***Način praćenja i provjere ishoda/postignuća:*** Evaluacijski listići i razgovor nakon javnih nastupa.
3. ***Odgovorne osobe:***  Gordana Lavrnić, Ljiljana Kojić, Smilja Janjatović, Slavko Čučković, Blanka Gigić Karl, Siniša Agić, Dubravka Ponjević, Andrijana Horvat, Jasna Panza, Dora Duška Šestan, Tatjana Majić

**DOPUNSKA NASTAVA**

|  |  |  |  |  |  |
| --- | --- | --- | --- | --- | --- |
| **Red.**  **broj** | IME I PREZIME  UČITELJA | **RAZRED** | **BROJ SATI** | | PREDMET |
| **Tjedno** | **godišnje** |
| **1** | 2 | **3** | **4** | **5** | **6** |
|  | Jasna Panza | 1.a | 1 | 35 | HJ/ M |
|  | Tatjana Majić | 1.b | 1 | 35 | SJ / M |
|  | Milan Kolundžija | 1.c | 1 | 35 | SJ / M |
|  | Ružica Sabo | 2.a | 1 | 35 | HJ/ M |
|  | Gordana Lavrnić | 2.b | 1 | 35 | HJ / M |
|  | Smilja Janjatović | 2.c | 1 | 35 | SJ / M |
|  | Andrijana Horvat | 3.a | 1 | 35 | HJ/M |
|  | Dora Duška Šestan | 3.b | 1 | 35 | HJ / M |
|  | Jasna Katanić | 3.c | 1 | 35 | SJ / M |
|  | Nada Ivanišević | 4.a | 1 | 35 | HJ/ M |
|  | Vanja Sokač | 4.b | 1 | 35 | HJ/M |
|  | Ljiljana Kojić | 4.c | 1 | 35 | SJ/MAT |
|  | Dubravka Ponjević | 4.d | 1 | 35 | SJ/M |
|  | Maja Babijaš | 1.b,c; 2.c, 3.c, 4.c | 1 | 35 | HJ |
|  | Ana Kanđera | 3.a,b; 5.a,b | 1 | 35 | EJ |
|  | Karolina Nadaždi Hideg | 5.a. | 1 | 35 | HJ |
|  | Ivana Skender Oršolić | 5.b, 6.a,b,c | 1 | 35 | HJ |
|  | Maja Stjepanović | 4.d, 5.c, 7.c, 8.b | 2 | 70 | HJ |
|  | Maja Stojanović | 5.-8. | 1 | 35 | SJ |
|  | Branimira Barun | 7.a,b; 8.a | 1 | 35 | HJ |
|  | Sanela Kralj | 5.-8. | 1 | 35 | MAT |
|  | Branka Križan | 4.a,b; 6.a,b; 7.a,b; 8.a | 1 | 35 | EJ |
|  | Mirjana Glišanović | 3.c, 4.c,d | 1 | 35 | EJ |
|  | Ankica Strešnjak | 7.-8. | 1 | 35 | KEM |
|  | Novica Gajić | 5.-7. | 1 | 35 | GEO |

**DODATNA NASTAVA**

|  |  |  |  |  |  |
| --- | --- | --- | --- | --- | --- |
| **Red.**  **broj** | IME I PREZIME  UČITELJA | **RAZRED** | **BROJ SATI** | | PREDMET |
| **Tjedno** | **godišnje** |
| **1** | 2 | **3** | **4** | **5** | **6** |
|  | Jasna Panza | 1.a | 1 | 35 | HJ |
|  | Tatjana Majić | 1.b | 1 | 35 | MAT |
|  | Milan Kolundžija | 1.c | 1 | 35 | MAT |
|  | Ružica Sabo | 2.a | 1 | 35 | MAT |
|  | Gordana Lavrnić | 2.b | 1 | 35 | HJ |
|  | Smilja Janjatović | 2.c | 1 | 35 | MAT |
|  | Andrijana Horvat | 3.a | 1 | 35 | MAT |
|  | Dora Duška Šestan | 3.b | 1 | 35 | MAT |
|  | Jasna Katanić | 3.c | 1 | 35 | MAT |
|  | Nada Ivanišević | 4.a | 1 | 35 | MAT |
|  | Vanja Sokač | 4.b | 1 | 35 | MAT |
|  | Dubravka Ponjević | 4.d | 1 | 35 | MAT |
|  | Karolina Nadaždi Hideg | 6.a,b; 7.a,b; 8.a | 1 | 35 | POV |
|  | Mirjana Oreščanin | 5.-8. | 1 | 35 | POV |
|  | Maja Stjepanović | 8.b | 1 | 35 | HJ |
|  | Maja Stojanović | 8.b | 1 | 35 | SJ |
|  | Branimira Barun | 7.a,b; 8.a | 1 | 35 | HJ |
|  | Sanela Kralj | 5.-8. | 1 | 35 | MAT |
|  | Branka Križan | 6.a,b; 7.a,b; 8.a | 1 | 35 | EJ |
|  | Mirjana Glišanović | 8.b | 1 | 35 | EJ |
|  | Predrag Tomić | 7.-8. | 1 | 35 | BIO |
|  | Milica Nanković | 7.-8. | 1 | 35 | KEM |
|  | Novica Gajić | 5.-8. | 1 | 35 | GEO |
|  | Ivan Groznica | 5.-8. | 1 | 35 | GEO |

**IZVANNASTAVNE AKTIVNOSTI**

|  |  |  |  |  |  |
| --- | --- | --- | --- | --- | --- |
| **Rd.br.** | **IME I PREZIME**  **UČITELJA** | **PROGRAM** | **RAZ-**  **RED** | **TJED.**  **SATI** | **GOD.**  **SATI** |
| **1** | **2** | **3** | **4** | **5** | **6** |
|  | Jasna Panza | Plesna skupina | 1.a, 2.a,b | 1 | 35 |
|  | Tatjana Majić | Ritmika | 1.b,c | 1 | 35 |
|  | Milan Kolundžija | Dječji nogomet | 2.-4. | 1 | 35 |
|  | Ružica Sabo | Dječje narodne igre | 2.a,b | 1 | 35 |
|  | Gordana Lavrnić | Dramska skupina | 2.a,b | 1 | 35 |
|  | Smilja Janjatović | Dramsko-recitatorska skupina | 2.c,3.c | 1 | 35 |
|  | Andrijana Horvat | Spretne ruke | 3.a,b  4.a,b | 1 | 35 |
|  | Dora Duška Šestan | Dječja zumba | 3.a,b | 1 | 35 |
|  | Jasna Katanić | Mali kreativni građani | 3.c | 1 | 35 |
|  | Nada Ivanišević | Likovno-kreativna skupina | 4.a | 1 | 35 |
|  | Vanja Sokač | Mali informatičari | 4. b | 1 | 35 |
|  | Ljiljana Kojić | Dramsko-plesna skupina | 4.c | 1 | 35 |
|  | Dubravka Ponjević | Umetnička grupa | 4.d | 1 | 35 |
|  | Maja Babijaš | Vezilje | 3.c, 4.c,d | 1 | 35 |
|  | Karolina Nadaždi Hideg | KDBZ | 5.-8 | 1 | 35 |
|  | Maja Stjepanović | Demokratski školarci | 5.-8. | 1 | 35 |
|  | Branimira Barun | Školski građansko-medijski servis | 5.-8. | 1 | 70 |
| Čitateljski klub | 5.-8. | 1 |
|  | Maja Stojanović | Dramsko-recitatorska skupina | 5.-8. | 2 | 70 |
|  | Dražen Budimir | Vizualna i medijska umjetnost | 5.-8. | 1 | 35 |
|  | Slavko Čučković | Likovnjaci | 5.-8. | 2 | 70 |
|  | Dajana Džanko | Zbor | 4.-8. | 1 | 35 |
|  | Siniša Agić | Hor | 4.-8. | 1 | 35 |
|  | Ankica Strešnjak | Domaćinstvo | 5. | 1 | 70 |
| Eko kreativci | 6.,7. | 1 |
|  | Predrag Tomić | Biološka sekcija | 5.-8. | 1 | 35 |
|  | Novica Gajić | KDBZ | 5.-8. | 1 | 35 |
|  | Ljubica Glušac Lukić | Badminton (m/ž)  Gimnastika (ž) | 5.-8 | 2 | 70 |
|  | Siniša Cvijan | Mali nogomet (m)  Odbojka (ž) | 5.-8. | 3 | 105 |
|  | Darko Kovačić | Šah (m)  Stolni tenis (m) | 5.-8. | 3 | 105 |
|  | Dragica Kuzmanović | Modelari | 5.-8. | 2 | 70 |
|  | Jovan Sekulić | Liturgijsko pojenje | 5.-8. | 2 | 140 |

**ŠKOLSKI PROJEKTI**

|  |  |  |
| --- | --- | --- |
|  | **MOJ RUŽIČASTI SVIJET** | **ČITANJEM DO RAZUMIJEVANJA** |
| **TEMA** | Razvijanje svijesti o problemu vršnjačkog nasilja | Razvoj čitalačkih vještina kod učenika |
| **CILJ** | Razumijevanje i prihvaćanje različitosti. Život u duhu solidarnosti i empatije te potaknuti i razvijati tolerantna ponašanja. | Razvijanje vještine čitanja te razumijevanje i primjena pročitanoga. |
| **KAKVE REZULTATE OČEKUJEMO** | Učenici će naučiti razlikovati prihvatljiva od neprihvatljivih ponašanja.; moći će shvatiti posljedice koje proizlaze iz nasilničkog ponašanja; znati prepoznati i moći koristiti nenasilne načine rješavanja sukoba; izgradit će rječnik za izražavanje osjećaja | Učenici će moći analitički čitati tekstualne zadatke i tekstove.  Učenici će znati razlučiti bitno od nebitnoga u tekstu. |
| **METODE** | Čitanje, pisanje, rad na tekstu, dramski igrokazi, ples, radijske emisije, priredba | Rad na tekstu i tekstualnim zadacima, čitanje, test brzine čitanja, kviz, INA Čitateljski klub, književne večeri, matematičke večeri |
| **POMOĆ I SURADNJA** | Učitelji, stručna služba, učenici, roditelji, lokalna zajednica, vanjski suradnici (Grad, GKVU), udruge (Iskrice, UZOS Golubica); | Učitelji HJ, SJ i MAT, učenici, pedagog, Hrvatska mreža školskih knjižničara, GKVK, knjižničarka |
| **RAZREDI I VODITELJ PROJEKTA** | Razredna nastava (obje smjene)  Maja Stjepanović i Jasna Panza | Učenici predmetne nastave (obje smjene)  Branimira Barun i Maja Stojanović |
| **TRAJANJE** | listopad 2016. – veljača 2017. | Tijekom školske godine 2016./2017. |

**ŠKOLSKA ZADRUGA**

U školi će raditi i Školska zadruga «Dunav» (voditeljica Milica Nanković), koja je kreativno- zanatskog smjera, a u rad zadruge bit će uključene sljedeće skupine:

1. Umetnička grupa – voditeljica Dubravka Ponjević
2. Spretne ruke – voditeljica Andrijana Horvat
3. Vizualna i medijska umjetnost - voditelj Dražen Budimir
4. Likovna sekcija – voditelj Slavko Čučković
5. Domaćinstvo– voditeljica Ankica Strešnjak
6. Biološka sekcija – voditelj Predrag Tomić
7. Modelari – voditeljica Dragica Kuzmanović
8. Vezilje- voditeljica Maja Babijaš

Svi ostali djelatnici i učenici uključivat će se u rad zadruge prema potrebi i planiranim aktivnostima zadruge kao i događanjima unutar i izvan škole. Na taj način omogućujemo razvoj kreativnosti i stvaralaštva kod učenika te povezujemo praktični i umni rad. Na prodajnim izložbama povodom Dana škole, Božića i Uskrsa, učenici će moći vidjeti i korist od svoga rada.

I ove godine će , kao i prethodnih ,dio novca prikupljen na prodajnim izložbama biti darovan u humanitarne svrhe. Na taj način osvješćujemo učenike o potrebi pomaganja i sudjelovanja u radu za dobrobit članova zajednice u kojoj žive.

Naglasak rada zadrugara ove godine bit će na izradi suvenira sa mediteranskim temama, kao i uređenje zelenog okoliša škole značajkama botaničkog vrta.

Školska zadruga će i ove godine nastupiti na godišnjoj izložbi školskih zadruga , na kojoj prezentira rad svojih zadrugara

**Način praćenja i vrednovanja realizacije kurikuluma s jasno izraženim indikatorima uspješnosti**

Prilikom mjesečnih planiranja učitelja kao obveznu točku dnevnoga reda uvrstit ćemo i provedbu zadanog kurikuluma te kontinuirano pratiti realizaciju istog.

Svaki voditelj obvezan je predati kratko i sažeto polugodišnje izvješće o radu i postignućima svoje izvannastavne aktivnosti. Izvješće još treba sadržavati broj učenika koji pohađaju izvannastavnu aktivnost, nazočnost učenika, broj realiziranih sati te moguće poteškoće u realizaciji. Također, spomenuto izvješće voditelji predaju i na kraju tekuće školske godine.

Zadovoljstvo učenika odabranim aktivnostima vrlo nam je važno, stoga ćemo anketni upitnik provesti krajem šk. g. 2016./2017. i utvrditi jesmo li ispunili očekivanja. Rezultati ankete bit će razmotreni na sastanku Tima za kvalitetu prilikom evaluacije uspješnosti realizacije kurikuluma.

Želje, interesi i primjedbe učenika iskazane u anketi uzet će se u obzir i prilikom izrade sljedećeg kurikuluma.